钦定古今图书集成/明伦汇编/氏族典/第247卷 > 张昉
## 钦定古今图书集成/明伦汇编/氏族典/第247卷 > 张昉

按《元史张昉传》，“昉字显卿，东平汶上人。父汝明，金大
安元年经义进士，官至治书侍御史。昉性缜密，遇事
敢言，确然有守，以任子试补吏部令史。金亡，还乡里。
严实行台东平，辟为掾进幕职。时吏曹杂进，不习文
法，簿书填委，漫无统纪。昉坐曹，躬阅案牍，咸得其当，
事无留滞。乙卯，权知东平府事，以疾辞，家居养母。中”
统四年，参知中书省事。商挺镇巴蜀，表为四川等处
行枢密院参议。至元元年，入为中书省左右司郎中，
甄别能否，公其黜陟，人无怨言。三年，迁制国用使司
郎中。四年，丁内忧，哀毁逾制。寻诏起复录囚东平，多
所平反。七年，转尚书省左右司郎中。九年，改中书省
左司郎中。十一年，拜兵刑部尚书，上疏乞骸骨，致其
事。卒，追封东平郡公，谥庄宪。子克遹，平阴县尹。孙振，
秘书著作郎；揆，中书省左都司事；拱，常德路蒙古学
教授。